
64                                                                  DR 30.7.2018                                                       

 
■1630 

 Saya ingin beralih kepada Kementerian Pendidikan. Tuan Yang di-Pertua, saya 
menyeru agar Menteri Pendidikan haruslah melihat keadaan sekolah-sekolah Tamil 
terutamanya Sekolah Jenis Kebangsaan Tamil (SJKT) Ladang BMR. Sekolah ini terlihat uzur 
dan ketinggalan zaman. Hal ini memandangkan bangunan tersebut telah pun dibina pada 
tahun 1935 yang masih lagi wujud dan mengguna pakai untuk Sekolah Jenis Kebangsaan 
Tamil Ladang BMR yang mana sekolah ini terletak di sebelah dengan Kulim Hi-Tech.  

Adalah penting untuk kementerian meneliti kembali pembangunan sekolah-sekolah 
Tamil terutamanya sekolah Tamil di Padang Serai. Saya mohon agar Menteri dapat 
menjelaskan kedudukan pembangunan dan perancangan pembangunan sekolah-sekolah 
Tamil di negeri Kedah khasnya.  

 Tuan Yang di-Pertua, satu lagi isu yang saya ingin bangkitkan adalah isu untuk 
mewujudkan balai bomba di Parlimen Padang Serai. Untuk makluman Tuan Yang di-Pertua, 
jika berlaku sebarang kebakaran di pekan Padang Serai, pihak bomba dari Kulim terpaksa 
bergegas ke Padang Serai di mana perjalanan sejauh lebih kurang 30 kilometer. Hal ini 
mengambil masa yang terlalu lama kerana kesesakan dan kesempitan jalan raya menuju ke 
Padang Serai agak rumit sehingga menyebabkan kelewatan. Saya mohon Kementerian 
Perumahan dan Kerajaan Tempatan dapat memberikan keutamaan dalam membina balai 
bomba demi jiwa dan harta masyarakat Padang Serai terjamin. 

 Timbalan Yang di-Pertua [Dato' Mohd Rashid Hasnon]: Masa telah cukup Yang 
Berhormat Padang Serai. 

 Tuan Karupaiya Mutusami [Padang Serai]: Okey, masa saya tidak cukup. Ada 
banyak perkara lagi. Walau bagaimanapun, saya ucapkan terima kasih dan setuju dengan 
Titah Seri Paduka Baginda Yang di-Pertuan Agong. 

 Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Padang Serai.  

Sekarang saya jemput Yang Berhormat Kota Samarahan. 

 

4.32 ptg.   

 Puan Rubiah binti Wang [Kota Samarahan]: Bismillahi Rahmani Rahim. 
Assalamualaikum warahmatullahi wabarakatuh. Terima kasih Tuan Yang di-Pertua kerana 
memberikan ruang kepada saya untuk sama-sama berbahas menjunjung kasih Titah Seri 
Paduka Baginda Yang di-Pertuan Agong pada hari ini.  

 Pertama sekali, saya ingin mengucapkan tahniah kepada pelantikan Tuan Yang di-
Pertua, Timbalan Yang di-Pertua dan semua Ahli Parlimen di Dewan yang mulia ini. Semoga 
kita terus komited membawa isu-isu dan masalah rakyat ke Dewan yang mulia ini dan 
mengetepikan sengketa dan fahaman politik yang berbeza agar dapat terus memacu negara 
Malaysia baharu dengan jayanya.  

 Tuan Yang di-Pertua, saya turut seiring berganding dengan rakan-rakan saya 
daripada Gabungan Parti Sarawak (GPS) menyuarakan hasrat rakyat Sarawak untuk 
mengembalikan hak-hak di bawah Perjanjian Malaysia 1963. Hampir lebih 55 tahun hak-hak 
yang termeterai tidak dilaksanakan sepenuhnya oleh Kerajaan Persekutuan.  

Sejak kepimpinan Allahyarham Tok Nan lagi, Sarawak telah konsisten berjuang 
menuntut hak-hak Sarawak seperti yang termaktub di dalam MA63 ini. Usaha ini masih 
diteruskan sehingga kini oleh Yang Amat Berhormat Ketua Menteri Datuk Patinggi Dr. Abang 
Haji Abdul Rahman Zohari bin Tun Datuk Abang Haji Openg. Tuntutan kita spesifik 
menumpukan hak-hak Sarawak seperti yang termaktub di dalam MA63 dan Laporan 
Jawatankuasa Antara Kerajaan (IGC). 

 

 

 

 



#1630 Saya ingin beralih kepada Kementerian Pendidikan. Tuan Yang di-Pertua, saya menyeru agar Menteri Pendidikan haruslah melihat keadaan sekolah-sekolah Tamil terutamanya Sekolah Jenis Kebangsaan Tamil (SJKT) Ladang BMR. Sekolah ini terlihat uzur dan ketinggalan zaman. Hal ini memandangkan bangunan tersebut telah pun dibina pada tahun 1935 yang masih lagi wujud dan mengguna pakai untuk Sekolah Jenis Kebangsaan Tamil Ladang BMR yang mana sekolah ini terletak di sebelah dengan Kulim Hi-Tech. Adalah penting untuk kementerian meneliti kembali pembangunan sekolah-sekolah Tamil terutamanya sekolah Tamil di Padang Serai. Saya mohon agar Menteri dapat menjelaskan kedudukan pembangunan dan perancangan pembangunan sekolah-sekolah Tamil di negeri Kedah khasnya. Tuan Yang di-Pertua, satu lagi isu yang saya ingin bangkitkan adalah isu untuk mewujudkan balai bomba di Parlimen Padang Serai. Untuk makluman Tuan Yang di-Pertua, jika berlaku sebarang kebakaran di pekan Padang Serai, pihak bomba dari Kulim terpaksa bergegas ke Padang Serai di mana perjalanan sejauh lebih kurang 30 kilometer. Hal ini mengambil masa yang terlalu lama kerana kesesakan dan kesempitan jalan raya menuju ke Padang Serai agak rumit sehingga menyebabkan kelewatan. Saya mohon Kementerian Perumahan dan Kerajaan Tempatan dapat memberikan keutamaan dalam membina balai bomba demi jiwa dan harta masyarakat Padang Serai terjamin. Timbalan Yang di-Pertua [Dato' Mohd Rashid Hasnon]: Masa telah cukup Yang Berhormat Padang Serai. Tuan Karupaiya Mutusami [Padang Serai]: Okey, masa saya tidak cukup. Ada banyak perkara lagi. Walau bagaimanapun, saya ucapkan terima kasih dan setuju dengan Titah Seri Paduka Baginda Yang di-Pertuan Agong. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Padang Serai. Sekarang saya jemput Yang Berhormat Kota Samarahan. 4.32 ptg. Puan Rubiah binti Wang [Kota Samarahan]: Bismillahi Rahmani Rahim. Assalamualaikum warahmatullahi wabarakatuh. Terima kasih Tuan Yang di-Pertua kerana memberikan ruang kepada saya untuk sama-sama berbahas menjunjung kasih Titah Seri Paduka Baginda Yang di-Pertuan Agong pada hari ini. Pertama sekali, saya ingin mengucapkan tahniah kepada pelantikan Tuan Yang di- Pertua, Timbalan Yang di-Pertua dan semua Ahli Parlimen di Dewan yang mulia ini. Semoga kita terus komited membawa isu-isu dan masalah rakyat ke Dewan yang mulia ini dan mengetepikan sengketa dan fahaman politik yang berbeza agar dapat terus memacu negara Malaysia baharu dengan jayanya. Tuan Yang di-Pertua, saya turut seiring berganding dengan rakan-rakan saya daripada Gabungan Parti Sarawak (GPS) menyuarakan hasrat rakyat Sarawak untuk mengembalikan hak-hak di bawah Perjanjian Malaysia 1963. Hampir lebih 55 tahun hak-hak yang termeterai tidak dilaksanakan sepenuhnya oleh Kerajaan Persekutuan. Sejak kepimpinan Allahyarham Tok Nan lagi, Sarawak telah konsisten berjuang menuntut hak-hak Sarawak seperti yang termaktub di dalam MA63 ini. Usaha ini masih diteruskan sehingga kini oleh Yang Amat Berhormat Ketua Menteri Datuk Patinggi Dr. Abang Haji Abdul Rahman Zohari bin Tun Datuk Abang Haji Openg. Tuntutan kita spesifik menumpukan hak-hak Sarawak seperti yang termaktub di dalam MA63 dan Laporan Jawatankuasa Antara Kerajaan (IGC).